|  |
| --- |
| PRITARTA |
| Klaipėdos miesto savivaldybės |
| tarybos 2022 m. kovo 31 d.2021-05-27 |
| sprendimu Nr. T2-136 |

**VIEŠOSIOS ĮSTAIGOS KLAIPĖDOS MIESTO POLIKLINIKOS**

**2020 METŲ VEIKLOS ATASKAITA**

**VADOVO ŽODIS**

Viešoji įstaiga Klaipėdos miesto poliklinika (toliau *Poliklinika*) teikia įstaigos asmens sveikatos priežiūros licencijoje numatytas pirminio ir antrinio lygio ambulatorines asmens sveikatos priežiūros bei visuomenės sveikatos priežiūros paslaugas Klaipėdos miesto gyventojams vadovaudamasi principu, kad sveikatos sistemoje svarbiausias yra pacientas. Ataskaitiniais metais VšĮ Klaipėdos miesto poliklinika įvyko daug gerų pokyčių technologijų, paslaugų, įstaigos infrastruktūros srityse, bet įstaiga susidūrė ir su rimtomis problemomis, kurių išspręsti pilnai nepavyko

2020 m. kovo mėnesį, Pasaulinei sveikatos apsaugos organizacijai paskelbus COVID-19 pandemiją, o Lietuvoje paskelbus ekstremaliąją situaciją ir karantiną, Poliklinikai pavesta organizuoti Mobiliojo punkto veiklą. Darbas buvo organizuojamas Dubysos g.10 mobiliame punkte, mobilios brigados vyko į socialines, globos, sveikatos priežiūros įstaigas. Didelis iššūkis buvo organizuoti tyrimų atlikimas Klaipėdos Jūrų uoste, Būtingės pasienio punkte, Palangos oro uoste, Tyrimai buvo atliekami bet kuriuo paros metu. Per 2020 metus atlikta 103098 tyrimai, nustatyta 10655 teigiamų atvejų (10,33%). Mobilios komandos vyko į židinius į Klaipėdos hospisą, Carito globos namus, Kretingos globos namus. Buvo atliekami r greitieji serologiniai testai. 2020 m. pabaigoje, besiruošiant vakcinacijos procesui, Poliklinika paskirta vakcinaciją organizuojanti įstaiga.

Vykdant epidemiologinio režimo reikalavimus, kovo-gegužės mėnesiais buvo įvesti darbo organizavimo pakeitimai, atsirado žymiai daugiau nuotolinių konsultacijų, bet pacientai būtinais atvejais buvo konsultuojami kontaktiniu būdu, vykdoma vaikų ir nėščiųjų priežiūra, odontologinė pagalba. Nuo birželio mėnesio paslaugos buvo atnaujinamos pagal sudarytą planą ir Sveikatos apsaugos ministro reikalavimus, bet iki metų pabaigos dėl pacientų baimės užsikrėsti, nepavyko pasiekti ankstesnių metų rezultatų, ypač profilaktinių programų vykdyme.

2020 m. Valstybinė akreditavimo sveikatos priežiūros veiklai tarnyba akreditavo poliklinikos šeimos medicinos paslaugas. Gautos licencijos gydytojo vaikų kardiologo, gastroenterologo, įruošti kabinetai. Patvirtinta ambulatorinės slaugos namuose paslaugos atitiktis naujiems reikalavimams, įsteigta Slaugos paslaugų namuose tarnyba, teikianti paslaugas namuose neįgaliems pacientams,

*Poliklinika*  2020-aisiais metais aptarnavo 25.9% Klaipėdos miesto gyventojų (38 687 gyventojus, iš jų – 35 654 drausti). Pirminės sveikatos priežiūros poreikis prirašytiems gyventojams tenkinamas pilnai. Finansinis 2020 m. rezultatas teigiamas – 3 147 € perviršis; įstaigos sukauptas perviršis 2020-12-31 - 93 065 €.

2020 m. toliau buvo vykdomas investicinis projektas iš ES struktūrinių fondų lėšų bendrai finansuojamam projektui “*Pirminės asmens sveikatos priežiūros* *paslaugų ir kokybės gerinimas VšĮ Klaipėdos sveikatos priežiūros centre, DOTS kabineto* įrengimas”. Projektui įgyvendinti skirta 487 606,58 Eur. Nuo projekto pradžios įsisavinta 273 580 €. Įsigyta : 3 lengvieji automobiliai, kompiuterinė ir medicininė įranga, eilių registracijos sistema, baldai gydytojų darbo kabinetams. Toliau vykdomas projektas “*Socialinės paramos priemonių teikimas tuberkulioze sergantiems* *Klaipėdos miesto gyventojams (DOTS kabineto pacientams)”.* Projektui įgyvendinti skirta 61 528 €, iki 2020-12-31 m. įsisavinta 12 700 €. Kaip ir visoje Lietuvoje, taip ir Klaipėdoje visu projektai vykdomi vangiai ir vėluodami. Kadangi dauguma tuberkulioze sergančių pacientų yra gyvenamosios vietos ir darbo neturintys asmenys, kurie dėl motyvacijos ir socialinės paramos stokos pažeidinėja ar nutraukia gydymo kursą, sveikatos apsaugos ministerija, siekdama mažinti sergamumą ir mirtingumą nuo atsparios vaistams tuberkuliozės, kreipėsi į programos vykdytojus dėl projekto pratęsimo iki 2023-08-30.

*Poliklinika*  laimėjo konkursus ir vykdo Savivaldybės programas:

\* “*Tiesiogiai stebimo trumpo gydymo kurso kabineto paslaugų organizavimas ir teikimas”* ( 2020 m.-12 000.);

\* “Klaipėdos miesto 2019-2021 m. tuberkuliozės profilaktikos organizavimo ir vykdymo programa” ( 2020 m.- 2073€);

\* 2020 m. *Poliklinika* teikė budinčio odontologo paslaugas išeiginėmis ir švenčių dienomis (2020 m. - 13 788 €).

2020m. Sveikatos apsaugos ministerija skyrė Klaipėdos miesto savivaldybei 400 000€ Klaipėdos miesto poliklinikos radiologinės įrangos pirkimui. Įvykus konkursui nupirkti ir sumontuoti du rentgeno aparatai.

Iššūkiai gydytojams ir slaugytojoms – pacientai senesni, sergantys lėtinėmis ligomis, vis labiau kompleksinėmis, stipri sveikatos ir socialinių problemų sąsaja, vis didesni pacientų srautai, didėjantys krūviai, daugėja biurokratinių reikalavimų, daug laiko atima rašliava, nuolat stringanti *E-sveikata*, mažai lieka laiko ligų prevencijai, pokalbiui su pacientu. Gydytojai neturi galimybės *E-sistema* naudotis visu pajėgumu, nes veikimo sparta atsilieka nuo darbo intensyvumo.

Įstaigoje žymus šeimos gydytojų ir gydytojų specialistų trūkumas. Ši krizė buvo numatoma visos Lietuvos mastu, mūsų įstaigoje ypač pasijuto paskutiniais metais, bet jokiais prevenciniais veiksmais išvengti nepavyko. Sveikatos apsaugos ministerija jokių sisteminių pokyčių neįgyvendina,

nauji paruošti specialistai emigruoja. Gydytojai perkrauti darbu, nuolat pavaduoja sergančius kolegas. Pacientus aptarnauja kontaktiniu ir nuotoliniu būdu, per darbo dieną konsultuoja dėl įvairių priežasčių iki 100 pacientų Stebimas perdegimo sindromas. Dėl šių priežasčių prastėja darbo rezultatai - prevencinių programų vykdymas, mažėja specialistų konsultacijų. Šeimos gydytojų komandos amžiaus vidurkis - 60 metų. 2020-aisiais metais pavyko sudaryti sutartį su Lietuvos sveikatos mokslo universiteto rezidente dėl rezidentūros išlaidų apmokėjimo. Po trijų metų turėsime paruoštą šeimos gydytoją. Kadangi su gydytojų trūkumu susiduria dauguma šalies įstaigų, daugelis savivaldybių prisideda sprendžiant gydytojų trūkumo problemas - skatina gydytojus finansiškai, moka persikėlimo išlaidas, suteikia gyvenamą plotą ir kt. Mes tokių priemonių nesulaukiame iš savo steigėjo. Pandemijos metu ypač padidėjo biurokratinė popierinė našta, nedarbingumo išdavimas saviizoliacijai, tėvams, negalintiems dirbti dėl darželių ir mokyklų uždarymo ir kitų priežasčių, nesusijusių su gydomuoju darbu.

2020m. gautos tikslinės lėšos iš Klaipėdos teritorinės ligonių kasos darbo užmokesčio didinti darbuotojams, kurie dirbo Mobiliajame punkte.

Išliko svarbus įstaigai klausimas - pastato Taikos pr.76 renovacija. *Poliklinikos* pastatas statytas 1979 metais. Nuo 2000 metų eilę metų teikėme paraiškas įvairiems fondams, ruošėme investicinius projektus, bet finansavimo negavome. Pastatui būtina renovacija, vamzdynų, šildymo sistemos, elektros instaliacijos keitimas. Daug atlikome savo pastangomis ir lėšomis, bet kiekvienais metais daug lėšų panaudojame avarijų likvidavimui. 2017 m įvykdytas pastato energetinio naudingumo sertifikavimas priskyrė pastatą *E* energetinio naudingumo klasei. 2019 metais nupirkta statinio techninės priežiūros paslauga, kurią pradėjo teikti UAB “*Dussmann Service*”. Įvykdę pastato konstrukcijų kasmetinę apžiūrą, konstatavo, kad pastato būklė yra bloga ir reikalinga atlikti pastato konstrukcijų techninę ekspertizę. Apie tai informavome Savivaldybės administraciją, kurios užsakymu 2019 m. spalio mėnesį buvo atliktas statinio tyrimas ir pateiktos rekomendacijos. Stebėtojų tarybos pritarimu, skelbiamas konkursas galimybių studijai, pakartotiniam energetiniam pastato auditui, siekiant surasti optimaliausią variantą pastato rekonstrukcijai. 2020m. nupirkta paslauga- galimybių studija. Dėl pandemijos galutinės išvados nėra pateiktos.

**I SKYRIUS**

**BENDROJI INFORMACIJA**

Įstaigos juridinis adresas: Taikos pr.76, Klaipėda, Klaipėdos miesto savivaldybė

Tel.: 846 496700, el. paštas: info@klaipedospoliklinika.lt, internetinis adresas: [www.klaipedospoliklinika.lt](http://www.klaipedospoliklinika.lt)

Vadovas: Vyriausioji gydytoja Loreta Venckienė

Įstaigos veiklos pobūdis: pirminė ir antrinė ambulatorinė sveikatos priežiūra, visuomenės sveikatos priežiūra

Misija - teikti kokybiškas ir prieinamas ambulatorines sveikatos priežiūros paslaugas.

Vizija -konkurencinga, moderni asmens sveikatos priežiūros įstaiga, teikianti kokybiškas ir daugiaprofilines ambulatorinės sveikatos priežiūros paslaugas.

Pagrindiniai veiklos tikslai:

\* Užtikrinti ir nuolat gerinti teikiamų sveikatos priežiūros paslaugų kokybę ir jos valdymą. Tobulinti paslaugų teikimo organizavimą, jų apimtis, prieinamumą ir asortimentą.

\* Gerinti *Poliklinikos* infrastruktūrą, sveikatos priežiūros paslaugų teikimo sąlygas.

\* Diegti naujausiais technologijas, plėsti informacinių technologijų naudojimą.

\* Didinti darbuotojų motyvaciją ir jų darbo našumą. Skatinti ir remti darbuotojų profesinį tobulėjimą.

\* Didinti ūkinės-finansinės veiklos efektyvumą.

Kokybės vadybos sistemos tikslas: gydymo ir slaugos procesų kokybės gerinimas, , rizikos, galinčios atsirasti skirtinguose sveikatos priežiūros proceso etapuose, valdymas, pacientų pasitikėjimo įgijimas.

**II SKYRIUS**

**VEIKLOS REZULTATAI**

**2.1. Pagrindinių veiklos rodiklių pasiekimai**

**1** lentelė\*. Pagrindiniai veiklos rodikliai

|  |  |  |  |  |
| --- | --- | --- | --- | --- |
| **RODIKLIS** | **2019 m.** | **2020 m.** | **Pokytis** | |
| **Vnt.** | **Proc.** |
| **Prisirašiusiųjų asmenų skaičius** | 40612 | 38687 | -1925 | 4.7% |
| Iš jų: |  |  |  |  |
| 0-4 m. | 3377 | 3073 | -304 | 9% |
| 5-17 m. | 4328 | 4326 | -2 | 0.04% |
| 18-65 m. | 21321 | 20426 | -895 | 4.2% |
| Virš 65 m. | 8022 | 7829 | -193 | 2.04% |
| Prisirašiusių (soc. draustų) skaičius | 37048 | 35654 | -1394 | 3.76% |
| Prisirašiusių (nedraustų) skaičius | 3564 | 3033 | 531 | 14.9% |
| **Bendras apsilankymų skaičius,** iš jų: | 390816 | 327576 | -63240 | 16.1% |
| suaugusiųjų apsilankymai | 281112 | 236304 | -44858 | 15.95% |
| vaikų apsilankymai | 109704 | 91272 | -18432 | 16.80% |
| Apsilankiusių vaikų dalis (%) palyginti su bendru prisirašiusiųjų vaikų skaičiumi | 102% | 98% | -4% |  |
| Apsilankiusių suaugusiųjų dalis (%) palyginti su bendru prisirašiusiųjų suaugusiųjų skaičiumi | 74% | 79% | -5% |  |
| **Apsilankymai pas gydytojus (I lygio),** iš jų pas: | 230486 | 125161 | -105325 | 45.69% |
| Šeimos gydytojus | 96503 | 52208 | -44295 | 19.21% |
| Vidaus ligų gydytojus | 29229 | 9455 | -19774 | 97.65% |
| Vaikų ligų gydytojus | 33068 | 17364 | -15704 | 47.49% |
| Gydytojus akušerius ginekologus | 29720 | 16264 | -13456 | 45.28% |
| Gydytojus chirurgus | 18613 | 13949 | -4664 | 25.06% |
| Gydytojus psichiatrus | - | - | - | - |
| Gydytojus odontologus | 23353 | 15921 | -7432 | 31.82% |
| **Apsilankymų skaičius, tenkantis vienam prirašytam gyventojui (bendras),** iš jų: | 5,7 | 3.6 | -2.1 | 3.68% |
| pas šeimos gydytoją (komandą) | 5,1 | 5.0 | -0.1 | 1.75% |
| Pas gydytoją odontologą | 0,6 | 0.5 | -0.1 | 16.67% |
| **Apsilankymų skaičius, tenkantis vienam gydytojo etatui (bendras),** iš jų: | 3907 | 3619 | -288 | 7.37% |
| šeimos gydytojui | 4817 | 2456 | -2361 | 49.01% |
| gydytojui odontologui | 1460 | 946 | -514 | 35.2% |
| **Apsilankymai suaugusiųjų dėl ligos** | 222651 | 185569 | -37082 | 16.65% |
| **Apsilankymai vaikų dėl ligos** | 53275 | 39924 | -13357 | 23.07% |
| **Siuntimai hospitalizacijai** | 4116 | 2415 | -1701 | 41.32% |
| **Suteikta skatinamųjų paslaugų** | 160330 | 96245 | -64085 | 39.97% |
| **Suteikta slaugos paslaugų** | 8146 | 16405 | 8259 | 101.39% |
| Ambulatorinių slaugos paslaugų namuose gavėjų skaičius (ataskaitinio laik. paskutinei dienai) | 216 | 182 | -84 | 38.89% |
| Ambulatorinės slaugos paslaugos namuose | 4951 | 13653 | 8702 | 175.76% |
| **Profilaktiniai sveikatos tikrinimai,** iš jų: | 95659 | 78014 | -17645 | 18.45% |
| vaikų | 51975 | 48742 | -3233 | 6.22% |
| suaugusiųjų | 43684 | 29272 | -14412 | 32.99% |

2020 metais pandemijos ir karantino laikotarpiai daug paslaugų buvo teikiama nuotoliniu būdu. Šios paslaugos neatsispindi 2-ojoje lentelėje.

**2 lentelė** Nuotolinių paslaugų vykdymas

|  |  |  |  |
| --- | --- | --- | --- |
| Specialistai | Nuotolinė paslauga | Nuotolinė paslauga  LR paskelbto karantino metu | Viso |
| Šeimos gydytojai | 26512 | 19115 | 45627 |
| Vidaus ligų gydytojai | 3277 | 4458 | 7735 |
| Vaikų ligų gydytojai | 2404 | 6234 | 8638 |
| Gydytojai akušeriai ginekologai | 490 | 1179 | 1669 |
| Chirurgai |  | 337 | 337 |
| Bendrosios praktikos slaugytojai |  | 10155 | 10155 |
| Akušeriai | 249 | 96 | 345 |
| II lygio specialistai |  | 154 | 154 |
| Viso | 32932 | 41728 | 74660 |

Įvertinus pacientų apsilankymus ir nuotolines konsultacijas, 2020m. atlikta žymiai daugiau visų pirminio lygio gydytojų paslaugų. Kiti veiklos rodikliai sumažėjo dėl pandemijos paskelbimo ir karantino rėžimo įvedimo, skatinančio nuotolinį darbą, pacientų baimės lankytis gydymo įstaigose dėl užsikrėtimo pavojaus.

**2.2. Programų vykdymas**

**3 lentelė**. Prevencinių programų vykdymas.

|  |  |  |  |
| --- | --- | --- | --- |
| **Prevencinės programos** | **Metai** | **Įstaiga (proc.)** | **Klaipėdos TLK vidurkis** |
| *Gimdos kaklelio piktybinių* *navikų* prevencinė programa: |  |  |  |
| informavimo paslauga | 2019 m. | 88 | 81 |
| **2020 m**. | 73 | 65 |
| tepinėlio paėmimo paslauga | 2019 m**.** | 37 | 46 |
| **2020 m.** | 31 | 33 |
| *Priešinės liaukos vėžio* ankstyvosios diagnostikos prevencinė programa \* | 2019 m. | 40 | 31 |
| **2020 m.** | 10 | 8 |
| *Atrankinės mamografinės patikros dėl krūties vėžio* prevencinė programa | 2019 m. | 38 | 48 |
| **2020 m**. | 25 | 33 |
| *Asmenų, priskirtinų širdies ir kraujagyslių ligų didelės rizikos grupei*, prevencinė programa | 2019 m. | 35 | 43 |
| **2020 m**. | 27 | 30 |
| *Storosios žarnos vėžio* ankstyvosios diagnostikos prevencinė programa | 2019 m. | 44 | 53 |
| **2020 m**. | 24 | 34 |

\* keitėsi dėl SAM tikslinių grupių pakeitimo

Prevencinių programų rodikliai sumažėjo dėl padėminės situacijos ir karantino priemonių įvedimo, kai buvo ribojami pacientų kontaktiniai vizitai, bei dėl pacientų nenoro vykdyti profilaktines priemones šios situacijos metu.

**4** lentelė. Papildomų programų vykdymas.

|  |  |  |  |  |  |
| --- | --- | --- | --- | --- | --- |
| **Programa** | **Finansavimo šaltinis** | **2020 m.**  **Eur** | **2019 m.**  **Eur** | **Pokytis** | |
| **Eur** | **Proc.** |
| Budinčio odontologo kabineto paslaugos Klaipėdos mieste | Savivaldybės lėšos | 13 788 | 9306 | 4 482 | 32,5% |
| Tuberkuliozės profilaktikos organizavimo ir vykdymo Klaipėdos mieste paslaugos | Savivaldybės lėšos | 2 073 | 3 091 | -1 018 | 32,9% |
| Tiesiogiai stebimo trumpo gydymo kurso (DOTS) kabineto paslaugų organizavimas ir teikimas | Savivaldybės lėšos | 12 000 | 12 000 | 0 | 0% |
| Socialinės paramos priemonių teikimas tuberkulioze sergantiems Klaipėdos miesto gyventojams (DOTS kabineto pacientams) | ES lėšos | 12 700 | 10 189 | 2 511 | 19,77% |
| Pirminės asmens sveikatos priežiūros paslaugų prieinamumo ir kokybės gerinimas VšĮ Klaipėdos sveikatos priežiūros centre bei DOTS kabineto įrengimas | ES lėšos | 206 456 | 67 124 | 139 332 | 207,57% |
| **Iš viso** |  | **247 017** | **101 710** | **145 307** | **142.86%** |

**2.3. Visuomenės švietimas ir informavimas**

Visa informacija pacientams ir darbuotojams skelbiama *Poliklinikos* tinklapyje adresu [www.klaipedospoliklinika.lt](http://www.klaipedospoliklinika.lt) . Informacijos sklaidai sukurtas puslapis socialiniuose tinkluose- Facebook.

2020 m. organizuota:

\* Pasaulinė kovos su vėžiu diena;

\* Pasaulinės cukrinio diabeto dienos renginiai;

**2.4. Pacientų pasitenkinimo teikiamomis paslaugomis lygis**

*Poliklinikoje* 2020 m. atliktos trys pacientų ir dvi darbuotojų apklausos. Pacientų pasitenkinimas teikiamomis paslaugomis sumažėjo iki 62,52% (2019- - 93,59%). Vykdomų pacientų apklausų analizė parodė, jog pacientai nepatenkinti teikiamų paslaugų būdu (nuotolinio), sudėtingu prisiskambinimu po išeiginių ir švenčių dienomis, kai skambučių srautas ypač padidėja.

Gautos 6 padėkos. Gauta 13 skundų, iš kurių 3 pasitvirtino, imtasi atitinkamų priemonių.

**2.5. Kokybės vadybos sistemos tobulinimas**

2020 m. atlikti16 planinių auditų. Paruošta 10 kokybės vadybos sistemos procedūrų. 2020 m. Valstybinė akreditavimo sveikatos priežiūros veiklai tarnyba prie Sveikatos apsaugos ministerijos akreditavo Poliklinikos šeimos medicinos paslaugą.

2020 m. vyko Nacionalinio visuomenės sveikatos centro Klaipėdos departamento planinis VšĮ Klaipėdos miesto poliklinika higieninės būklės patikrinimas. Pastabų nepateikta. Gegužės mėnesį Nacionalinio visuomenės sveikatos centro Klaipėdos departamentas vykdė licencijuojamos visuomenės sveikatos veiklos planinius patikrinimus. Pažeidimų nenustatyta.

2020m. tikrinta Poliklinikos priešgaisrinė būklė- pažeidimų nenustatyta.

Valstybinė akreditavimo sveikatos priežiūros veiklai tarnyba prie Sveikatos apsaugos ministerijos 2020m. vykdė neplaninį auditą pagal paciento skundą, išvada- paslaugos teiktos laikantis teisės aktų reikalavimų.

**III SKYRIUS**

**PERSONALAS IR KVALIFIKACIJOS KĖLIMAS**

**5** lentelė\*. Informacija apie įstaigos darbuotojus.

|  |  |  |  |  |  |  |
| --- | --- | --- | --- | --- | --- | --- |
| **Personalas** | **2020 m. (etatai/fiz.asm.)** | **2019 m.**  **(etatai/fiz.asm.)** | **Vidutinis darbo užmokestis**  **(fiz. asmeniui), Eur** | | | |
| **2020 m.** | **2019 m.** | **Pokytis** | |
| **Eur** | **Proc.** |
| **Bendras įstaigos darbuotojų skaičius,** iš jų: | 299,125/296 | 287,375/303 | 1175 | 1018 | 157 | 15,42% |
| gydytojų | 90,5/85 | 87,25/88 | 1703 | 1624 | 79 | 4,86% |
| slaugytojų | 132,625/130 | 135,875/127 | 1168 | 948 | 220 | 23,20% |
| kitų sveikatos priežiūros specialistų | 52/59 | 46/56 | 864 | 754 | 110 | 14,59% |
| personalo, nedalyvaujančio teikiant sveikatos priežiūros paslaugas | 24/22 | 18,25/32 | 877 | 636 | 241 | 37,89% |

\*skaidoma ir pildoma pagal įstaigos poreikį.

Darbo užmokesčio didėjimas (15,42%) susijęs su papildomomis užduotimis pandemijos laikotarpiu ir skiriamais priedais už darbą COVID19 rizikos sąlygomis.

1. lentelė. Įstaigos darbuotojų kaita 2020 m.

|  |  |  |
| --- | --- | --- |
| **Darbuotojai** | **Priimta (fiz. asm. sk.)** | **Atleista (fiz. asm. sk.)** |
| Gydytojai | 7 | 10 |
| Slaugos personalas | 5 | 2 |
| Kiti sveikatos priežiūros specialistai | 4 | 1 |
| Personalas, nedalyvaujantis teikiant sveikatos priežiūros paslaugas | 4 | 4 |

Pagrindinės atleidimo priežastys yra darbuotojų pensijinis amžius, sveikatos pablogėjimas, atleisti patiems pageidaujant. Dalis darbuotojų, dirbančių antraeilėse pareigose nutraukė darbo santykius dėl padėminės situacijos ir negalėjimo rotuoti pareigų, vykdant įstaigų epidemiologinius reikalavimus.

Įstaigos darbuotojų kvalifikacija ir jos kėlimas (kursai, mokymai ir kt.): *Poliklinikos*  darbuotojai nuolat dalyvauja kvalifikacijos kėlimo kursuose, konferencijose, kituose renginiuose, atnaujindami profesines žinias ir surinkdami reikiamas kvalifikacijos kėlimo valandas licencijų atnaujinimui. *Poliklinikoje* organizuojami priešgaisrinės, darbo saugos, ekstremalių situacijų, korupcijos prevencijos mokymai, Paskelbus pandemiją, daugelis mokymų, kvalifikacijos kėlimo renginių buvo organizuojama nuotoliniu būdu, todėl jų prieinamumas pagerėjo.

**IV SKYRIUS**

**INFORMACINIŲ TECHNOLOGIJŲ IR INFRASTRUKTŪROS PLĖTRA**

**4.1. Informacinių technologijų vystymas**

*Poliklinikoje* įdiegta informacinė sistema *POLIS*, kuri, sudarius sutartį su VĮ Registrų centru, prijungta prie ESPBI. Gydytojai išduoda tik elektroninius nedarbingumo pažymėjimus. Mirties liudijimai, vairuotojų sveikatos pažymos, vaikų profilaktinio patikrinimo pažymos išduodamos tik per *e-sveikatą*. Medikamentų ir slaugos priemonių receptai, siuntimai specialistų konsultacijoms išrašomi per *e-sveikatą*. *Poliklinikoje* visi apsilankymai fiksuojami *e-sveikatoje* .

Pacientų elektroninės registracijos sistema įdiegta ir sėkmingai buvo naudojama nuo 2008 metų 2020 m. papildyta sutartis su Registrų centru ir pacientai registruojami e sveikatos IPR IS posistemėje. Turime pastebėti, kad ši posistemė, kaip ir visa e sveikatos programa veikia su dideliais trikdžiais, labai dažnai stringa, tuo labai apsunkindama Poliklinikos darbą. Nuolatos kreipiamės į sistemos administratorius, išdėstome problemas, bet padėtis nesikeičia. Dar stebime ir nuolat girdime iš pacientų, kad IPR IS nepatogi naudoti pacientams, registravimas labai komplikuotas ir sudėtingas, todėl pačių pacientų registracija ženkliai sumažėjusi.

*Poliklinikos* interneto svetainė išsami, atitinka teisės aktų reikalavimus. Įdiegtas vaistų suderinamumo tikrinimas per su *Poliklinikos* informacinės sistemos *POLIS* susietą platformą *vaistai. Lt.,* vykdome vaistų verifikavimą. Vykdome nepageidaujamų įvykių registraciją.

Poliklinikos registratūroje įsteigtas skambučių centras, padidintos darbo vietos registratorių, priimančių pacientų skambučius, yra galimybė registruoti neprisiskambinusius pacientus ir jiems perskambinti. Poliklinikoje panaikinta pasenusi telefono stotelė ir nupirkta skaitmeninės telefonijos paslauga, įdiegta balsinė skambučių reguliavimo sistema- autoatsakiklis.

**4.2. Infrastruktūros ir medicininės įrangos atnaujinimas**

2020 metais suremontuoti ir pilnai įrengti DOTS kabinetai. Nupirkta kompiuterinės ir medicininės įrangos už 148 195 €, Klaipėdos miesto savivaldybė įvykdė viešąjį pirkimą ir nupirko Poliklinikai du rentgeno aparatus už 400 000 €. Vykdant higienos normų reikalavimus, *Poliklinikos* patalpose nuolat atliekami kosmetiniai remontai ūkio būdu. Slaugos paslaugoms namuose teikti iš ES lėšų įsigijome 3 naujus automobilius.

**4.3. Investicinių projektų įgyvendinimas**

2020 metais investicinių projektų nevykdėme.

**V SKYRIUS**

**FINANSINĖ INFORMACIJA**

**5.1. Įstaigos pajamos pagal šaltinius ir jų panaudojimas pagal išlaidų rūšis**

**7** lentelė. Įstaigos pajamos pagal šaltinius ir jų panaudojimas pagal išlaidų rūšis.

|  |  |  |  |  |  |
| --- | --- | --- | --- | --- | --- |
| **Straipsniai** | **2020 m.** | | **2019 m.** | | **Pokytis (proc.)** |
| Suma | Proc. | Suma | Proc. |
| **PAGRINDINĖS VEIKLOS PAJAMOS** | **5679580** | **100,00** | **5060772** | **100,00** | **12%** |
| **Finansavimo pajamos:** | 465121 | 8,2% |  |  |  |
| Iš valstybės biudžeto | 41856 | 0,7% |  |  |  |
| Iš savivaldybių biudžetų | 176192 |  |  |  |  |
| Iš ES, užsienio valstybių ir tarptautinių organizacijų lėšų | 22754 |  | 11164 | 0,2% |  |
| Iš kitų finansavimo šaltinių | 274319 |  | 225508 | 4,5% |  |
| Pajamos už suteiktas paslaugas | 5198461 | 91,5% | 4804567 | 95% |  |
| Kitos veiklos pajamos | 15998 | 0,3% | 19533 | 0,3% |  |
| **PAGRINDINĖS VEIKLOS SĄNAUDOS** | **5676433** | **100,00** | **5059018** | **100,00** | **12%** |
| Darbo užmokesčio ir socialinio draudimo | 4717766 | 83% | 4174205 | 82,5% |  |
| Nusidėvėjimo ir amortizacijos | 76599 | 1,4% | 60341 | 1,2% |  |
| Komunalinių paslaugų ir ryšių | 122544 | 2,5% | 119830 | 2,7% |  |
| Komandiruočių | 109 | 0% | 881 | 0% |  |
| Transporto | 8187 | 0,2% | 8512 | 0,1% |  |
| Kvalifikacijos kėlimo | 527 | 0,05% | 1100 | 0% |  |
| Patalpų remonto ir eksploatavimo | 7063 | 0,2% | 17958 | 0,2% |  |
| Sunaudotų atsargų | 597237 | 10,5% | 594240 | 11,7% |  |
| Kitų paslaugų | 145562 | 2,6% | 79578 | 1,6% |  |
| Finansinės ir investicinės veiklos sąnaudos | 839 | 0,05% | 2403 | 0% |  |
| **VEIKLOS REZULTATAS** | **3147** |  | **1754** |  | (1393) 79% |

2020m. Pandemijos metu sumažėjo Poliklinikos pajamos. Dėl nuolat keičiamų tvarkų finansavimas iš PSDF biudžeto sumažėjo. Pagrindinės veiklos pajamos - PSD fondo lėšos ir už mokamas paslaugas uždirbtos lėšos.

Pagrindinės veiklos sąnaudos - darbuotojų darbo užmokestis. Lėšos darbo užmokesčiui ir socialiniam draudimui, lyginant su 2020 metais, padidėjo 7,7%.

**5.2. Informacija apie įstaigos turtą**

**8** lentelė. Ilgalaikis turto įsigijimas pagal turto grupes ir įsigijimo šaltinius 2018–2019 m.

|  |  |  |  |  |  |  |  |
| --- | --- | --- | --- | --- | --- | --- | --- |
| **Laikotarpis** | **2020 m.** | | | **2019 m.** | | | **Pokytis (proc.)** |
| Ilgalaikio turto grupė | Iš PSDF | Iš kitų finansavimo lėšų | Iš viso | Iš PSDF | Iš kitų finansavimo lėšų | Iš viso |
| Įsigytas ilgalaikis turtas, iš jo: | 36379 | 157485 | 193864 | 713 | 217120 | 217833 | -10,7% |
| nematerialus turtas |  |  |  |  |  |  |  |
| medicinos įranga | 34638 | 117870 | 152508 | 713 | 158520 | 159333 |  |
| kompiuterinė įranga | 1741 | 13768 | 15509 |  |  |  |  |
| baldai ir biuro įranga |  | 625 | 629 |  |  |  |  |
| kitas ilgalaikis turtas |  | 25845 |  |  | 58500 | 58500 |  |

Pakeitus įstatymo nuostatas 2020-12-31 Klaipėdos mieto savivaldybė perdavė Poliklinikai valdytą panaudos teise turtą, valdyti patikėjimo teise ( bendra pradinės vertės suma- 2 013 773€}.

**9** lentelė. Naudojamos patalpos 2020 m.

|  |  |  |  |
| --- | --- | --- | --- |
| ***Pastatai***  *(nurodyti adresus)* | ***Plotas*** | ***Valdymo būdas*** | ***Pokytis su praėjusiais metais*** |
| Taikos pr. 76 | 10 119,52 | Savivaldybės turto panaudos sutartis:  2018-10-01 Nr.J9-2048; | - |
| Vaidaugų g. 7-40 | 89,50 | 2016-04-18 savivaldybės turto panaudos sutartis Nr.J9-758 | - |
| Vaidaugų g. 9-2 | 45,25 | 2016-04-19 savivaldybės turto panaudos sutartis Nr.J9-757 | - |
| Taikos pr. 33 | 94,81 | 2013-05-31 savivaldybės turto panaudos sutartis Nr.J9-652 | - |
| Mokyklos g. 13 | 45,68 | Nuomos sutartis | - |
| Naikupės g. 14 | 56,79 | Nuomos sutartis | - |
| Panevėžio g.2 | 72,49 | 2016-08-01 bendros veiklos sutartis | - |

**5.3. Duomenys apie įstaigos dalininkus, jų įnašų vertę ir įstaigos išlaidos su dalininku susijusiems asmenims**

Įnašų vertė finansinių metų pradžioje - 0 €; metų pabaigoje - 29 500 €.

Dalininkų kapitalo dydis finansinių metų pradžioje - 238 198 €, metų pabaigoje –

267 698 €.

* 1. **Įstaigos valdymo išlaidos**

**10** lentelė. Įstaigos valdymo išlaidos.

|  |  |  |  |  |  |  |
| --- | --- | --- | --- | --- | --- | --- |
| **Sąnaudos** | **2020 m.** | | **2019 m.** | | **Pokytis** | |
|  | **Eur** | **Proc.** | **Eur** | **Proc.** | **Eur** | **Proc.** |
| Viso sąnaudos | 5664180 | 100 | 5059048 | 100 | 605132 | 12% |
| **Viso su valdymu susijusios sąnaudos** | 139530 | 2,5% | 138816 | 2,7% | 714 | 0,2% |
| Darbo užmokestis | 144382 |  | 125134 |  | 19248 | 13,3% |
| Socialinis draudimas | 2887 |  | 2464 |  | 423 | 17,1% |
| Atostogų atidėjiniai | 10390 |  | 9830 |  | 560 | 5,7% |
| Socialinis draudimas | 192 |  | 194 |  | -2 | 1% |
| Komandiruočių sąnaudos | - |  | - |  | - | - |
| Ryšio sąnaudos | 1684 |  | 1194 |  | 490 | 41% |

Valdymo išlaidas sudaro: įstaigos vadovo, pavaduotojų ir vyriausiojo buhalterio netiesioginės (darbo užmokestis ir socialinis draudimas) ir tiesioginės išlaidos (atostogų atidėjiniai ir ryšio sąnaudos). Darbo užmokesčio didėjimas susijęs su papildomoms užduotimis ekstremalios situacijos ir karantino metu ne tik įstaigoje, bet visos Klaipėdos zonos mastu. Skirti priedai kompensuoti iš PSDF biudžeto..

Įstaigos vadovo priedas, numatytas Sveikatos apsaugos ministro- operacijų vadovo, steigėjo sprendimais skirtas karantino laikotarpiui už Mobiliojo punkto veiklos organizavimą Klaipėdos zonoje, mobilių brigadų, serologinių tyrimų organizavimą, kompensuotas Valstybinės ligonių kasos lėšomis.

**11** lentelė Vadovaujamas pareigas einančių asmenų atlyginimas per ataskaitinius metus.

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Pareigybės pavadinimas | Bazinis atlyginimas | Priemokos | Priedai | Premijos | Kitos išmokos | Iš viso |
| 1. | Vyriausiasis gydytojas | 43853,75 | - | 6831,44 | - | 17692,72 | 68360,11 |
| 2. | Vyriausiojo gydytojo pavaduotojas | 35700,09 |  | 6245,22 | - | - | 41945,31 |
| 3. | Vyriausiasis buhalteris | 28253,40 | - | 4542,21 | - | - | 32795,61 |
| 4. | Vyriausioji slaugytoja | 15672,00 | - | 2590,52 | - | 5860,59 | 24123,11 |

Priedai yra teisės aktais numatyta ir kiekvienais metais nustatoma kintamoji darbo užmokesčio dalis, kitos išmokos- karantino laikotarpiu skirtas papildomas darbo užmokestis už papildomas užduotis.

**12.**lentelė. Informacija apie ataskaitiniais metais sudarytus reikšmingus sandorius.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Sandorio šalis | | | | Sandorio objektas | Suma |
| Pavadinimas | Kodas | Registras | Adresas |
| 1. | UAB “Limeta | 221906050 | Registrų centre | V.A.Greičiūno g.7, LT-02241 Vilnius | Medicininė įranga | 126413,54 |

**VI SKYRIUS**

**ATEINANČIAIS METAIS PLANUOJAMOS VEIKLOS GAIRĖS**

Poliklinikos darbui ir strateginių tikslų įgyvendinimui 2021m. reikšmingą įtaką turės 2020 kovo11d, Pasaulinės sveikatos apsaugos organizacijos paskelbta pandemija dėl viruso COVID19 plitimo. Tikėtina, kad ir 2021 metais vienas pagrindinių tikslų ir priemonės bus orientuotos į paslaugų teikimą siekiant suvaldyti pandemiją. Poliklinika ir toliau susidurs su iššūkiais organizuojant saugias sveikatos priežiūros paslaugas. Tai turės įtakos Poliklinikos teikiamų paslaugų apimtims, pinigų srautams, papildomoms išlaidos dėl nenumatytų darbų įgyvendinimo.

2021 metais, pradėjus vykdyti vakcinacijos procesą Poliklinika paskirta kaip vakcinaciją organizuojanti įstaiga. Nors skiepijant prioritetines grupes Poliklinika organizuoja procesą sklandžiai, neramina artėjantis masinės vakcinacijos procesas.

2021 metais ir toliau tęsiame testavimo užtikrinimą pagal nuolat besikeičiančius teisės aktus, organizuojame ne tik Mobiliojo punkto darbą, bet mobilių komandų vykimą į židinius, moksleivių ūkių kaupinių ėmimą, serologinių tyrimų atlikimą. Tai reikalauja daug žmogiškųjų išteklių, trikdo Poliklinikos pagrindinės veiklos atlikimą.

2021 metais ypatingą dėmesį planuojame skirti Poliklinikos darbo sugrąžinimui į įprastinį rėžimą, prevencinių programų vykdymui - pertvarkant programų koordinatoriaus darbą, stiprinti slaugos namuose paslaugas, plečiant Slaugos namuose tarnybą.

Tęsti šeimos gydytojų ir gydytojų specialistų paiešką.

Įvertinti galimybių studiją dėl pastato Taikos pr.76 renovacijos ir energetinio audito išvadas ir teikti Savivaldybės administracijai, politikams, dėl tolesnių sprendimų priėmimo.

Tęsti ES finansuojamų programų vykdymą.

PRIDEDAMA.

1. Įstaigos stebėtojų tarybos posėdžio protokolas dėl pritarimo veiklos ataskaitai, 1 lapas.
2. Sveikatos apsaugos ministro įsakymu patvirtintų Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2020 metų siektinų reikšmių pasiekimų ataskaita, 3 lapai.

Vyriausioji gydytoja Loreta Venckienė

1 PRIEDAS

Lietuvos Respublika

KLAIPĖDOS MIESTO SAVIVALDYBĖS

Viešoji įstaiga

**Klaipėdos miesto poliklinika**

**IŠRAŠAS**

**iš**

**2021-04-12**

**STEBĖTOJŲ TARYBOS POSĖDŽIO**

**PROTOKOLO Nr.01**

Klaipėda

Posėdis įvyko 2021-04-12.

Posėdžio sekretorius - J. Žilinskaitė.

Dalyvavo: Stebėtojų tarybos nariai R. Perminienė, A. Lileikienė, D. Petrolevičius vyriausioji gydytoja L. Venckienė.

*Darbotvarkė:*

2020 metų:

1. Įstaigos veiklos ataskaitos svarstymas ir tvirtinimas.
2. Veiklos rezultatų vertinimo rodiklių siektinų reikšmių pasiekimų ataskaitos svarstymas ir tvirtinimas.

Posėdis vyko nuotoliniu būdu - visiems tarybos nariams iš anksto el. paštu buvo išsiuntinėta darbotvarkė ir svarstytini dokumentai.

1. SVARSTYTA. Klaipėdos miesto poliklinikos 2020 metų veiklos ataskaita.

E. paštu gauti Stebėtojų tarybos narių pritarimai.

NUTARTA. Pritarti 2020 m. įstaigos veiklos ataskaitai.

1. SVARSTYTA. Sveikatos apsaugos ministro įsakymu patvirtintų Lietuvos

nacionalinės sveikatos sistemos viešųjų ir biudžetinių įstaigų, teikiančių asmens sveikatos

priežiūros paslaugas, veiklos rezultatų vertinimo rodikliu 2020 m. siektinų reikšmių pasiekimų ataskaita.

E. paštu gauti Stebėtojų tarybos narių pritarimai

NUTARTA. Tvirtinti 2020 m. siektinų reikšmių pasiekimų ataskaitą.

J. Žilinskaitė

Posėdžio sekretorė

2 PRIEDAS

Viešoji įstaiga

**KLAIPĖDOS MIESTO POLIKLINIKA**

**Lietuvos Respublikos sveikatos apsaugos ministro įsakymu patvirtintų**

**Lietuvos nacionalinės sveikatos sistemos viešųjų ir biudžetinių įstaigų,**

**teikiančių asmens sveikatos priežiūros paslaugas,**

**veiklos rezultatų vertinimo rodiklių**

**2020 metų siektinų reikšmių pasiekimų**

**a t a s k a i t a**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos rezultatų vertinimo rodikliai** | | **Siektina reikšmė**  **(2020-08-18 SAM įsakymas Nr. V-1865)** | **Rodiklių įvykdymas** | **Vertinimas**  **(balai)** |
| **1.** | **Veiklos finansinių rezultatų vertinimo rodikliai** | | | | |
| 1.1. | Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas) | | Būti nenuostolingai | 3147 € | 10 |
| 1.2. | Įstaigos sąnaudų darbo užmokesčiui dalis | | Valstybės instituci-joms skyrus papildo-mų PSDF biudžeto lėšų asmens sveikatos priežiūros paslaugoms apmokėti ir rekomen-davus jas nukreipti sveikatos priežiūros specialistų darbo užmokesčiui didinti, **ne mažiau kaip 80 proc.** nurodytų lėšų panaudojamos darbo užmokesčiui didinti | DU fondas 83%  Papildomos lėšos dėl darbo su COVID19 100% skirta darbo užmokesčiui. | 10 |
| 1.3. | Įstaigos sąnaudų valdymo išlaidoms dalis | | Įstaigos sąnaudų val-dymo išlaidoms dalis **ne daugiau kaip 7,2 proc.** | 2,5 % | 10 |
| 1.4. | Įstaigos finansinių įsipareigojimų dalis nuo metinio įstaigos biudžeto | | Įsipareigojimų koeficientas **ne didesnis kaip 0,10** | 0,08 | 10 |
| 1.5. | Papildomų finansavimo šaltinių pritraukimas | | Nenustatoma |  |  |
|  | | | | | |
| **2.** | | **Veiklos rezultatų vertinimo rodikliai** |  | | |
| 2.1. | | Pacientų pasitenkinimo įstaigos teikiamomis paslaugomis lygis | Nenustatoma |  |  |
| 2.2. | | Gautų pacientų skundų skaičius ir pagrįstų skundų dalis | Nenustatoma |  |  |
| 2.3. | | Pagrįstų skundų dalis nuo visų paslaugų skaičiaus pagal SAM nustatytas paslaugų grupes | Nenustatoma |  |  |
| 2.4. | | Įstaigoje taikomų kovos su korupcija priemonių vykdymas | Suteiktas *Skaidrios asmens sveikatos priežiūros įstaigos* vardas | Suteiktas *Skaidrios asmens sveikatos priežiūros įstaigos* vardą | 10 |
| 2.5. | | Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas | ASPĮ IS įdiegtas vaistų suderinamumo tikrinimo funkcionalu-mas  ASPĮ yra IPR IS dalyvis | Vaistų suderinamu-mo tikrinimas įdiegtas per su įstaigos informacinės *sistemos POLIS* susietą platformą *vaistai. Lt*  Poliklinika yra IPR IS dalyvis | 10 |
| 2.6. | | Įstaigoje suteiktų asmens sveikatos priežiūros paslaugų skaičius per ketvirtį ir per metus pagal SAM nustatytas paslaugų grupes | Nenustatoma | - | - |
| 2.7. | | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal SAM nustatytas paslaugų grupes | Nenustatoma | - | - |
| 2.8. | | Įstaigoje dirbančių darbuotojų ir etatų skaičius ir įstaigoje suteiktų asmens sveikatos priežiūros paslaugų skaičius per metus | Nenustatoma |  |  |
| 2.9. | | Vidutinė hospitalizuotų pacientų gydymo trukmė įstaigoje pagal SAM nustatytas paslaugų grupes | - | - | - |
| 2.10. | | Lovos užimtumo rodiklis įstaigoje pagal SAM nustatytas paslaugų grupes | - | - | - |
| 2.11. | | PSDF apmokėtų brangiųjų tyrimų ir procedūrų skaičius, medicinos priemonių, kurio-mis atlikti brangieji tyrimai ir procedūros, panaudojimo efektyvumas | - | - | - |
| **3.** | | **Papildomi veiklos rezultatų vertinimo rodikliai** | | | |
| 3.1. | | Absoliutaus likvidumo rodiklis | Nuo 0,5 iki 1 | 0,3 | 10 |
| 3.2. | | Konsoliduotų viešųjų pirkimų skaičius | Ne mažiau kaip 1 | 2 | 10 |
| **VISO:** | | | | | 80 |

Vyriausioji gydytoja Loreta Venckienė